Diari Oficial de la Generalitat Valenciana


Sumari del DOGV 9969, del 30-10-2024 (2024/10679)

ACORD de 8 d'octubre de 2024, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de María Álvarez Domínguez.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9969

Data del DOGV
:   30-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10981

CVE
:   WJCN-P-9618-62955

Data del document
:   08-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Número d'expedient: ABI 662/2022.

Causant: María Álvarez Domínguez

DNI: \*\*\*\*739\*\*

Lloc i data de la defunció: Requena (València), el 12 de setembre de 2013

Últim domicili: València

*Antecedents de fet*

La Conselleria d'Hisenda, Economia i Administració Pública ha tingut coneixement mitjançant comunicació de la Direcció Territorial de València, Servici d'Infància, Adolescència, i Família, de la Vicepresidència i Conselleria d'Igualtat i Polítiques Inclusives, de data d'entrada 25 de novembre de 2022, número de registre d'entrada 4993, de la defunció de María Álvarez Domínguez.

Com que no consta el document nacional d'identitat de la causant, este servici el va sol·licitar en data 16 de juny de 2023 a la Direcció General de la Policia, Ministeri de l'Interior.

El 20 de juliol de 2023 des de la Direcció General de la Policia se sol·liciten dades ja que figuren múltiples titulars amb el mateix nom i cognoms en els arxius centrals del document nacional d'identitat.

No aporta el certificat de defunció, ni el certificat d'empadronament, ni el certificat d'actes d'última voluntat, per la qual cosa des d'esta administració es van sol·licitar.

Amb data de registre d'entrada 27 de març de 2024, es rep el certificat de defunció de María Álvarez Domínguez.

Per esta direcció general es constata, mitjançant el certificat de veïnatge administratiu, de data de registre d'entrada 13 de juny de 2024, que la causant va estar empadronada en l'Ajuntament de València del 28 de gener de 1994 al 12 de setembre de 2013.

Mitjançant el certificat d'actes d'últimes voluntats de la causant, de data de registre d'entrada 3 de juliol de 2024, número de registre d'entrada 3129, s'establix que no va atorgar testament.

Com que, en principi, no consta l'existència de persones amb dret a heretar, és procedent iniciar el procediment administratiu dirigit a efectuar la declaració de la Generalitat com a hereua abintestada.

*Fonaments de dret*

En compliment del que establixen l'article 71.1.*c*  de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.

Així, en l'exercici de les competències que m'atribuïx l'article 13 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques,

DISPOSE

*Primer*

Incoar el procediment de declaració de la Generalitat com a hereua abintestada de María Álvarez Domínguez, d'acord amb el que establixen l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.

*Segon*

Realitzar els actes i les comprovacions que siguen necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.

A estos efectes, si esta documentació no ha sigut remesa per l'òrgan judicial o persona titular de la notaria, se sol·licitarà a les autoritats i el personal funcionari públic, als registres i la resta d'arxius públics, la informació sobre la persona causant i sobre els béns i drets dels quals és titular que s'estime necessària per a una millor instrucció de l'expedient.

*Tercer*

Publicar este acord en el *Diari Oficial de la Generalitat Valenciana*, en la pàgina web d'esta conselleria i, durant el termini d'un mes, als taulers d'anuncis dels ajuntaments corresponents a l'últim domicili de la persona causant, al del lloc de la defunció i on estiga la major part dels seus béns.

*Quart*

Obrir el termini per a presentar al·legacions o qualsevol informació en relació amb els béns de la persona causant o l'eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.

  

València, 8 d'octubre de 2024

Antonio Joaquín Woodward Poch

Director general de Patrimoni